La Conselleria accepta la petició de Paterna i arxiva la revisió del PGOU que va iniciar el PP
18/07/2016

# La Conselleria accepta la petició de Paterna i arxiva la revisió del PGOU que va iniciar el PP

[![Ayuntamiento de Paterna](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

18.07.2016

La Conselleria d'Agricultura, Medi Ambient, Canvi Climàtic i Desenrotllament Rural ha acceptat la petició de l'Equip de Govern socialista de l'Ajuntament de Paterna i ha declarat conclusa la proposta de nou Pla General d'Ordenació Urbana (PGOU) que va iniciar l'anterior equip de govern del PP en solitari en 2011 per a canviar el model territorial del municipi.

Així ho ha anunciat hui la regidor de Sostenibilitat, Eva Pérez alhora que ha avançat que es donarà compte d'esta resolució en la Comissió de Sostenibilitat que se celebrarà demà.

“Estem satisfets amb l'arxiu de l'expedient d'Avaluació Ambiental Estratègica del municipi de Paterna, que era el pas previ per a la revisió del PGOU, perquè esta mesura implicava reclassificar més sòl urbanitzable”,ha assegurat la regidora alhora que hi ha assenyalat que "el document que va tramitar el PP no incorporava adequadament les reflexions sobre el territori que han de tindre el seu reflex en el futur document de planejament”.

A este respecte, Eva Pérez ha recordat que la resolució d'arxiu dictada pel director General de Medi Natural i d'Avaluació Ambienta, Antoni Març és fruit de l'escrit que l'Executiu local va presentar el passat mes de gener davant d'este organisme per a aconseguir frenar el dit tràmit.